Isidoro del Carmen Mora Ortega

**Isidoro del Carmen Mora Ortega** (født 5. mars 1970 i Matagalpa i Nicaragua) er en nicaraguansk katolsk prelat og biskop av Siuna. Han ble arrestert av president Daniel Ortegas regime i desember 2023, under regimets pågående forfølgelse av den katolske kirke, og utvist fra landet i januar 2024.
## Liv og virke
### Prest
Isidoro del Carmen Mora Ortega studerte filosofi ved seminaret *San Pedro Apóstol* i Granada og katolsk teologi ved seminaret *Nuestra Señora de Fatima*i Managua. Han ble presteviet den 20. september 2003 for bispedømmet Matagalpa.

Etter ordinasjonen var han kapellan for menighetene *San José* og *Nuestro Señor de Esquipulas*, begge i Matiguás. Året etter ble han sogneadministrator for menighetene San Isidro og San Dionisio i Matagalpa. Fra 2007 til 2008 var Isidoro del Carmen Mora Ortega sogneprest i sognet *San Juan Bautista* i Muymuy. Den 2009 ble han sogneprest for *San Ramón Nonato* i San Ramón og generalvikar for bispedømmet Matagalpa.

### Biskop av Siuna
Den 8. april 2021 utnevnte pave Frans ham til biskop av Siuna. Erkebiskopen av Managua, kardinal Leopoldo José Brenes Solórzano, bispeviet ham 26. juni 2021 i katedralen i Siuna. Medkonsekratorer var biskop Pablo Ervin Schmitz Simon, O.F.M. Cap. og Rolando José Álvarez Lagos, biskop av Matagalpa.

Den 21. desember 2023 ble biskop Isidoro Mora ført bort av politi etter at han hadde sagt til sin menighet at Nicaraguas biskoper var «forent i bønn» for biskop Rolando Álvarez Lagos, som nicaraguanske myndigheter har holdt fengslet siden august 2022. Biskop Moras ord falt under en preken tirsdag 20. desember i katedralen i Matagalpa; denne bemerkningen antas å ha utløst pågripelsen av biskop Mora onsdag.

### Utvisning
Diktator Daniel Ortegas regime utviste biskop Isidoro del Carmen Mora Ortega i januar 2024. De løslot samtidig biskop Rolando José Álvarez som hadde sittet fengslet i 18 måneder, og utviste også ham fra landet. I samme følge var det et antall prester og to prestestudenter. De alle ankom Vatikanstaten søndag 14. januar, direkte etter utsendelsen.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Benedetto Aloisi Masella (1879–1970) *1919
* Erkebiskop Antonio Taffi (1897–1970) *1947
* Erkebiskop Marco Antonio García y Suárez (1899–1972) *1953
* Kardinal Miguel Obando Bravo, S.D.B. (1926–2018) *1968
* Kardinal Leopoldo José Brenes Solórzano (1949–) *1988
* Biskop * Isidoro del Carmen Mora Ortega* (1970–) *2021

## Referanser